CELEX: 62017CN0126
Language: sl
Date: 2017-03-10 00:00:00
Title: Zadeva C-126/17: Predlog za sprejetje predhodne odločbe, ki ga je vložilo Fővárosi Törvényszék (Madžarska) 10. marca 2017 – Orsolya Czakó/ERSTE Bank Hungary Zrt.

10.7.2017   
            
            
               SL
            
            
               Uradni list Evropske unije
            
            
               C 221/3
            
         Predlog za sprejetje predhodne odločbe, ki ga je vložilo Fővárosi Törvényszék (Madžarska) 10. marca 2017 – Orsolya Czakó/ERSTE Bank Hungary Zrt.
   (Zadeva C-126/17)
   (2017/C 221/04)
   Jezik postopka: madžarščina
   
      Predložitveno sodišče
   
   Fővárosi Törvényszék
   
      Stranki v postopku v glavni stvari
   
   
      Tožeča stranka: Orsolya Czakó
   
      Tožena stranka: ERSTE Bank Hungary Zrt.
   
      Vprašanja za predhodno odločanje
   
   
               1.
            
            
               Ali za določitev zneska kreditne pogodbe formulacija, kot je ta iz členov I/1 in II/1 sporne pogodbe, s katero je informativno naveden znesek 64 731 CHF, medtem ko je kot prošnja za financiranje naveden znesek v višini največ 8 280 000 HUF, in s katero je določitev zneska kreditne pogodbe vezana na izjavo s pravnimi učinki stranke, ki sklene pogodbo s potrošnikom, in na podatke iz evidence, izpolnjuje merili jasnosti in razumljivosti iz členov 4(2) in 5 Direktive 93/13/EGS (1)?
            
         
               2.
            
            
               Ali – če določitev, urejena v členih I/1 in II/1 pogodbe, ni skladna s pojmom pogodbenih pogojev, sestavljenih v jasnem in razumljivem jeziku, in je mogoče preveriti, ali so njune določbe nepoštene – se v primeru ugotovitve, da so nepoštene, glede na to, da je v skladu z nacionalnim pravom pravna posledica tega, da predmet pogodbe ni določen, neveljavnost celotne pogodbe, lahko ugotovi, da je pogodba v celoti neveljavna?
            
         
               3.
            
            
               Ali – če je mogoče ugotoviti veljavnost pogodbe – se lahko znesek določi na način, ki je ugodnejši za potrošnika?
            
         
      (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).